
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 213
                                                          din 28 decembrie 2017
privind aprobarea unui schimb de terenuri între Municipiul Sighișoara și S.C. Sefar S.R.L. 
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 33.000/07.12.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, legea administraţiei publice locale, republicată, cu modificările şi completările ulterioare;

Având în vedere că, prevederile temei de proiectare a noului Plan Urbanistic General al Sighișoarei ce urmează a fi actualizat, propun, ca și strategie urbană în scopul îmbunătățirii calității vieții, realizarea unor noi zone de agrement și interes pentru locuitori și turiști, astfel încât, tot cursul de apă al râului Târnava Mare aflat în intravilan va fi amenajat și se vor crea locuri de agrement, recreere, plimbare, ciclism, alergat, etc.;


Având în vedere că, pentru realizarea acestor deziderate va fi necesară recurgerea la toate mijloacele legale (exproprieri pentru cauză de utilitate publică – în urma unor documentații de urbanism aprobate, schimburi de terenuri, cumpărări de terenuri aflate în această zonă);


Având în vedere adresa înregistrată la Municipiul Sighișoara cu nr. 29.327/01.11.2017, prin care S.C. Sefar S.R.L. solicită aprobarea unui schimb de terenuri;


Având în vedere Rapoartele de evaluare întocmite pentru ambele terenuri ce vor face obiect al schimbului, astfel:

- Raportul de evaluare, înregistrat la Municipiul Sighișoara cu nr. 33.217/08.12.2017, pentru terenul proprietate a Municipiului Sighișoara, situat în strada Lalelelor, f.nr., în suprafață de 7286 mp., înscris în C.F. nr. 57221 Sighișoara, sub nr. top. 57221, întocmit de către S.C. Nits S.R.L. prin evaluator  ANEVAR arh. Alexandru Tiberiu Nits,  prin care se stabilește o valoare totală a terenului de 723.377,00 lei, adică 99,28 lei/mp.;

- Raportul de evaluare, înregistrat la Municipiul Sighișoara cu nr. 32.080/28.11.2017, pentru terenul proprietate a S.C. Sefar S.R.L., în suprafață de 40.995 mp., situat în Municipiul Sighișoara, str. Lalelelor, f.nr., înscris în C.F. 55668, nr. cadastral 55668, întocmit de către Cabinet Individual Evaluator Autorizat Dragomir Adrian, prin care se stabilește o valoare totală de 3.138.500 lei, adică 76,55 lei/mp., teren din care, o suprafață de 7286 mp. va face obiectul schimbului, în urma efectuării operațiunilor de dezmembrare, ce cad în sarcina actualului proprietar al terenului, S.C. Sefar S.R.L.;

Având în vedere prevederile art. 4 din Legea nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 121 alin. (4) din Legea nr. 215/2001, Legea administrației publice locale, republicată, cu modificările și completările ulterioare;

Ținând cont de prevederile art. 1763 – 1765 din Legea nr. 287/2009 privind Codul Civil, republicată, cu modificările și completările ulterioare;
Având în vedere că, prin efectuarea acestui schimb de terenuri nu sunt afectate planurile de sistematizare și că terenurile nu fac obiectul Legii nr. 10/2001, republicată, cu modificările și completările ulterioare și ale Legii nr. 247/2005;

Având în vedere că, prin schimbul acestor terenuri se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 32.998/07.12.2017, prin care se propune efectuarea acestui schimb de terenuri, fiind îndeplinite prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „b” şi (9), art. 45 (3), art. 115 (1) lit. „b” şi a art. 121 alin. (4) din Legea nr. 215/2001, legea administraţiei publice locale, republicată, cu modificările şi completările ulterioare,

     H O T Ă R Ă Ş T E:
Art. 1. Se aprobă schimbul de terenuri între S.C. Sefar S.R.L., cu sediul în Municipiul Sighișoara, str. Lalelelor, nr. 14 și Municipiul Sighișoara, după cum urmează:

a)  S.C. Sefar S.R.L. va da la schimb suprafața de 7286 mp., din suprafața sa totală de 40.995 mp. aflată la limita din spate a proprietății firmei Sefar S.R.L., adiacentă cursului Râului Târnava Mare, din terenul situat în Municipiul Sighișoara, str. Lalelelor, f.nr., jud. Mureș, înscris în C.F. 55668, nr. cadastral 55668;

b) Municipiului Sighișoara va da la schimb terenul situat în Municipiul Sighișoara, strada Lalelelor, f.nr., în suprafață de 7286 mp., înscris în C.F. nr. 57221, sub nr. cadastral 57221.
Art. 2. Se însușesc rapoartele de evaluare proprietate imobiliară pentru terenurile care fac obiectul schimbului, după cum urmează:

a) Raportul de evaluare, înregistrat la Municipiul Sighișoara cu nr. 33.217/08.12.2017, pentru terenul proprietate a Municipiului Sighișoara, situat în strada Lalelelor, f.nr., în suprafață de 7286 mp., înscris în C.F. nr. 57221 Sighișoara, sub nr. top. 57221, întocmit de către S.C. Nits S.R.L. prin evaluator  ANEVAR arh. Alexandru Tiberiu Nits,  prin care se stabilește o valoare totală a terenului de 723.377,00 lei, adică 99,28 lei/mp., anexa nr. 1 la prezenta hotărâre;

b) Raportul de evaluare, înregistrat la Municipiul Sighișoara cu nr. 32.080/28.11.2017, pentru terenul proprietate a S.C. Sefar S.R.L., în suprafață de 40.995 mp., situat în Municipiul Sighișoara, str. Lalelelor, f.nr., înscris în C.F. 55668, nr. cadastral 55668, întocmit de către Cabinet Individual Evaluator Autorizat Dragomir Adrian, prin care se stabilește o valoare totală de 3.138.500 lei, adică 76,55 lei/mp., teren din care, o suprafață de 7286 mp. va face obiectul schimbului, în urma efectuării operațiunilor de dezmembrare, ce cad în sarcina actualului proprietar al terenului, S.C. Sefar S.R.L. și, teren a cărui valoarea pe mp., conform raportului de evaluare, rezultă că, pentru suprafața de 7286 mp. este de 557.743,30 lei, anexa nr. 2 la prezenta hotărâre.
Art. 3.  Se aprobă plata de către S.C. Sefar S.R.L. în favoarea Municipiului Sighișoara, până cel târziu la data perfectării contractului de schimb, a unei sulte în valoare de 165.633,70 lei, sultă rezultată ca diferență dintre valoarea suprafeței de 7286 mp., de teren proprietate a Municipiului Sighișoara, situat în Municipiul Sighișoara, strada Lalelelor, f.nr., înscris în C.F. nr. 57221 Sighișoara, sub nr. top. 57221 (adică de 723.377,00 lei) și valoarea unei suprafețe egale, de 7286 mp., de teren proprietate a S.C. Sefar S.R.L., din terenul situat în Municipiul Sighișoara, str. Lalelelor, f.nr., înscris în C.F. 55668, nr. cadastral 55668 (adică de 557.743,30 lei).
Art. 4. Schimbul propriu-zis al terenurilor precizate la articolul nr. 1 din prezenta, în înțelesul prevederilor Legii nr. 287/2009 privind Codul Civil, republicată, cu modificările și completările ulterioare, se va perfecta prin act autentic încheiat la un birou notarial public din Municipiul Sighișoara și doar după efectuarea operațiunilor de dezmembrare, de către S.C. Sefar S.R.L., operațiuni ce cad în sarcina sa ca actual proprietar al terenului, în suprafață de 40.995 mp., situat în Municipiul Sighișoara, str. Lalelelor, f.nr., înscris în C.F. 55668, nr. cadastral 55668, din care, va face obiect al schimbului, suprafața de 7286 mp.
Art. 5. Cheltuielile ocazionate de perfectarea actelor notariale vor fi suportate de către S.C. Sefar S.R.L.
            Art. 6. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef, Direcția Administrarea Patrimoniului, Biroul Buget, Contabilitate, Salarizare - Direcția Economică, Biroul Juridic din cadrul Municipiului Sighișoara și S.C. Sefar S.R.L. 
Art. 7. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel        
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru” și 6 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. S.C. Sefar S.R.L.
12 ex. 

B.A.
